கேள்வி: மத்தியதரைக் கடல் பிராந்தியம் - புவியியல் பற்றி நீங்கள் என்ன அறிந்துள்ளீர்கள்?
பதில்: File:Koppen World Map (Mediterranean Sea area only).png கொண்ட மத்தியதரைக் கடல் பிராந்தியத்தின் வரைபடம் ---- ]] மத்தியதரைக் கடல் ஐரோப்பா, ஆப்பிரிக்கா, மற்றும் ஆசியா கண்டங்களை இணைக்கிறது. ஆப்பிரிக்காவின் நைல் நதி மற்றும் ஐரோப்பாவின் ரோன் நதிகள் நடுநிலக் கடல் கலக்கிறது. மத்தியதரைக் கடல் பிராந்தியம் மாறுபட்ட நிலப்பரப்புகளைக் கொண்டுள்ளது. இப்பகுதியில் உயர்ந்த மலைகள், பாறைகள் நிறைந்த கடற்கரைகள், அடர்ந்த புதர்கள், அரை வறண்ட புல்வெளிகள், கடலோர ஈரநிலங்கள், மணல் கடற்கரைகள் மற்றும் எண்ணற்ற தீவுகளின் நிலப்பரப்பை கொண்டுள்ளது. மத்தியத்தரைக் கடல் பிராந்தியத்தின் மேற்கே மகரோனிசியா, அசோரசு, கேப் வர்டி, மதீரா, மற்றும் கேனரி தீவுகள் மற்றும் மேற்கில் லெவண்ட் பிரதேசமும் அமைநதுள்ளது. மத்தியதரைக் கடல் பிராந்தியத்தின் கிழக்கில் மேற்காசியாவில் உள்ள லெவண்ட் மற்றும் அனதோலியா, நெகேவ் பாலைவனம், சிரிய பாலைவனம் மற்றும் ஈராக் பிரதேசங்கள் உள்ளது. மத்தியதரைக் கடல் பிராந்தியத்தின் தெற்கில் உள்ள வடக்கு ஆப்பிரிக்காவில் சகாரா பாலைவனம், அட்லசு மலைத்தொடர் மற்றும் நைல் நதி பாய்கிறது. மத்தியதரைக் கடலின் வடக்கில் உள்ள தெற்கு ஐரோப்பாவில் ஐபீரிய மூவலந்தீவு, இத்தாலிய மூவலந்தீவு மற்றும் பால்கன் குடாக்கள் அமைந்துள்ளது. பிரனீசு மலைத்தொடர் ஸ்பெயின் மற்றும் பிரான்சு நாடுகளை பிரிக்கிறது. ஆல்ப்ஸ் மலைத்தொடர் இத்தாலி மற்றும் நடு ஐரோப்பாவை பிரிக்கிறது. இத்தாலிக்கு கிழக்கே உள்ள ஏட்ரியாட்டிக் கடல் மற்றும் பால்கன் மலைகள் மேற்கு ஐரோப்பா, வடமேற்கு ஐரோப்பா மற்றும் கிழக்கு ஐரோப்பாவை பிரிக்கிறது.